الإدعاء
- بوست منتشر بشكل كبير جدًا، فيه صورة للظابط عمر القاضي، شهيد كمين "البطل 14" اللي تم مهاجمته فجر أول أيام العيد، وصورة أخرى لشخص يرتدي زي عسكري مموه، مع تعليق: "صفحات ليبية تنشر صورة الضابط القتيل المدعو عمر القاضي مع قوات حفتر, والذي يقول اعلام العسكر انه لقى مصرعه في سيناء".
الكلام ده غير صحيح لعدة أسباب⬇️ ⬇️:
1 – الصورة لجندي ليبي ضمن قوات المشير خليفة حفتر، القائد العام لـ”الجيش الوطني الليبي”، ونشرت لأول مرة يوم 5 أبريل 2019، أثناء تحرك الجيش نحو مدينة طرابلس (مرفق في التعليقات صور لتحرك القوات يظهر فيها الضابط بوضوح).
2 – الشخص اللي بيتقال إنه الضابط الشهيد عمر القاضي لا يشبه شكل الضابط (الطول/ لون العين/ حجم الأنف والفم) وفي صور تانية (هنحطها في التعليقات) أوضح لنفس الشخص بتظهر بوضوح إنه مش الشهيد عمر القاضي.✅✅
3- الشهيد عمر القاضي سبق ونشر صورة له على حسابه على فيسبوك وقال إنه في شمال سيناء.✅✅
4 – تنظيم “ولاية سيناء” الإرهابي أعلن بوضوح مسؤوليته عن الهجوم على كمين “البطل 14” ونشر صور لعناصره خلال مشاركتهم في الهجوم.
5 – الشخص الظاهر في الصورة بيرتدي زي عسكري مخالف لزي الجيش المصري، فلو هو بيشارك باسم الجيش المصري زي البوست بيدعي أكيد هيرتدي الزي بتاعة، كمان المنطق بيقول مفيش ضابط مصري هيشارك في قتال ضمن قوات جيش دولة تانية بشكل غير معلن وهيتصور سيلفي وهو في طريقة لمعركة عسكرية. ✅✅